CELEX: 32020R0478
Language: el
Date: 2020-04-01 00:00:00
Title: Εκτελεστικός κανονισμός (ΕΕ) 2020/478 της Επιτροπής της 1ης Απριλίου 2020 για τη διόρθωση του εκτελεστικού κανονισμού (ΕΕ) 2017/2470 για την κατάρτιση ενωσιακού καταλόγου νέων τροφίμων (Κείμενο που παρουσιάζει ενδιαφέρον για τον ΕΟΧ)

2.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 102/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/478 ΤΗΣ ΕΠΙΤΡΟΠΗΣ
         της 1ης Απριλίου 2020
         για τη διόρθωση του εκτελεστικού κανονισμού (ΕΕ) 2017/2470 για την κατάρτιση ενωσιακού καταλόγου νέων τροφίμων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 8,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 8 του κανονισμού (ΕΕ) 2015/2283, η Επιτροπή όφειλε να καταρτίσει, έως την 1η Ιανουαρίου 2018, τον ενωσιακό κατάλογο με τα νέα τρόφιμα που εγκρίθηκαν ή κοινοποιήθηκαν σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (2).
                  
               
                     (2)
                  
                  
                     Ο ενωσιακός κατάλογος με τα νέα τρόφιμα που εγκρίθηκαν ή κοινοποιήθηκαν σύμφωνα με τον κανονισμό (ΕΚ) αριθ. 258/97 καταρτίστηκε με τον εκτελεστικό κανονισμό (ΕΕ) 2017/2470 της Επιτροπής (3).
                  
               
                     (3)
                  
                  
                     Με τον εκτελεστικό κανονισμό (ΕΕ) 2018/1023 της Επιτροπής (4) διορθώθηκε ο εκτελεστικός κανονισμός (ΕΕ) 2017/2470 και αντικαταστάθηκε το παράρτημά του, ώστε να συμπεριληφθούν ορισμένα νέα τρόφιμα που εγκρίθηκαν ή κοινοποιήθηκαν και τα οποία δεν περιλαμβάνονταν στον αρχικό ενωσιακό κατάλογο.
                  
               
                     (4)
                  
                  
                     Μετά τη δημοσίευση του εκτελεστικού κανονισμού (ΕΕ) 2017/2470 και του εκτελεστικού κανονισμού (ΕΕ) 2018/1023, οι υπεύθυνοι επιχειρήσεων τροφίμων εντόπισαν ακόμη ένα σφάλμα στο παράρτημα του εκτελεστικού κανονισμού (ΕΕ) 2017/2470 και το γνωστοποίησαν στην Επιτροπή.
                  
               
                     (5)
                  
                  
                     Η διόρθωση είναι απαραίτητη προκειμένου να παρέχεται σαφήνεια και ασφάλεια δικαίου στους υπευθύνους επιχειρήσεων τροφίμων και στις αρμόδιες αρχές των κρατών μελών, και να διασφαλίζεται, κατ’ αυτό τον τρόπο, η ορθή εφαρμογή και χρήση του ενωσιακού καταλόγου νέων τροφίμων.
                  
               
                     (6)
                  
                  
                     Το έλαιο Schizochytrium sp. (T18) εγκρίθηκε ως νέο τρόφιμο μέσω της διαδικασίας κοινοποίησης σύμφωνα με το άρθρο 5 του κανονισμού (ΕΚ) αριθ. 258/97. Στις προδιαγραφές του ελαίου Schizochytrium sp. (T18), αναφέρεται εσφαλμένα ως βαθμός οξύτητας η τιμή ≤ 0,5 mg KOH/g αντί της ορθής τιμής ≤ 0,8 mg KOH/g. Στον ενωσιακό κατάλογο νέων τροφίμων που καταρτίστηκε με τον εκτελεστικό κανονισμό (ΕΕ) 2017/2470 αναφέρεται η ίδια εσφαλμένη τιμή.
                  
               
                     (7)
                  
                  
                     Ως εκ τούτου, οι προδιαγραφές της εγγραφής «έλαιο Schizochytrium sp. (T18)» σχετικά με τον βαθμό οξύτητας στον πίνακα 2 του παραρτήματος του εκτελεστικού κανονισμού (ΕΕ) 2017/2470 θα πρέπει να τροποποιηθούν αναλόγως.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του εκτελεστικού κανονισμού (ΕΕ) 2017/2470 διορθώνεται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 1η Απριλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 327 της 11.12.2015, σ. 1.
         
            (2)  Κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (ΕΕ L 43 της 14.2.1997, σ. 1)
         
            (3)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).
         
            (4)  Εκτελεστικός κανονισμός (ΕΕ) 2018/1023 της Επιτροπής, της 23ης Ιουλίου 2018, για τη διόρθωση του εκτελεστικού κανονισμού (ΕΕ) 2017/2470 για την κατάρτιση ενωσιακού καταλόγου νέων τροφίμων (ΕΕ L 187 της 24.7.2018, σ. 1).
      
      
         
            ΠΑΡΑΡΤΗΜΑ
            Στον πίνακα 2 (Προδιαγραφές) του παραρτήματος του εκτελεστικού κανονισμού (ΕΕ) 2017/2470, η εγγραφή για το έλαιο Schizochytrium sp. (Τ18) αντικαθίσταται από την ακόλουθη:
            
               
                           Εγκεκριμένο νέο τρόφιμο
                        
                        
                           Προδιαγραφή
                        
                     
                           «Έλαιο Schizochytrium sp. (T18)
                           
                        
                        
                           Βαθμός οξύτητας: ≤ 0,8 mg KOH/g
                           Αριθμός υπεροξειδίων: ≤ 5,0 mEq/kg ελαίου
                           Υγρασία και πτητικά συστατικά: ≤ 0,05 %
                           Μη σαπωνοποιήσιμες ύλες: ≤ 3,5 %
                           Trans-λιπαρά οξέα: ≤ 2,0 %
                           Ελεύθερα λιπαρά οξέα: ≤ 0,4 %
                           Περιεκτικότητα σε DHA: ≥ 35 %»